b'\n_START_ARTICLE_\nVrtna penica\n_START_SECTION_\nRaz\xc5\xa1irjenost\n_START_PARAGRAPH_\nVrtna penica gnezdi v zmernih in severnih delih Evrope ter zahodni Aziji, pozimi pa se odseli v tropske predele Afrike._NEWLINE_Najve\xc4\x8dkrat se zadr\xc5\xbeuje v gostem rastju, zato jo je te\xc5\xbeko opaziti, kljub temu, da je v svojem obmo\xc4\x8dju raz\xc5\xa1irjenosti pogosta. Evropsko populacijo ocenjujejo na 51 do 93 milijonov parov, zato ne velja za ogro\xc5\xbeeno.'